சோனி சோரி

சோனி சோரி (Soni Sori பிறந்தார். 1975  ) ஓர் ஆதிவாசி பள்ளி ஆசிரியர்,  தந்தேவாடா மாவட்ட  ஆம் ஆத்மி கட்சி இன் அரசியல் தலைவர் ஆவார். இந்தியப் பொதுவுடமைக் கட்சியாளர்களுக்கு வழிகாட்டியாக செயல்பட்டார் என்ற குற்றச்சாட்டின் பேரில் சத்தீசுகர் காவல்துறையினருக்காக தில்லி காவல்துறையின் குற்றப்பிரிவால் 2011 இல் இவர் கைது செய்யப்பட்டார். சிறையில் இருந்தபோது, சத்தீசுகர் மாநில காவல்துறையால் இவர் சித்திரவதை செய்யப்பட்டு பாலியல் துன்புறுத்தல் செய்யப்பட்டார். ஏப்ரல் 2013 க்குள், இந்திய நீதிமன்றங்கள் ஆதாரம் இல்லாததால் இவருக்கு எதிராக பதியப்பட்ட எட்டு வழக்குகளில் ஆறு வழக்குகளில் இருந்து இவரை விடுவித்தது.  சிறையிலிருந்து விடுவிக்கப்பட்ட பிறகு, இந்தியப் பொதுவுடமைக் கட்சி  கிளர்ச்சியாளர்களுக்கும் அரசாங்கத்திற்கும் இடையிலான மோதலில் சிக்கியவர்களின் உரிமைகளுக்காக சோரி பிரச்சாரம் செய்யத் தொடங்கினார், குறிப்பாக இப்பகுதியில் பழங்குடியினருக்கு எதிரான காவல்துறையின் வன்முறையை விமர்சித்தார்.Arya, Divya (22 March 2016). "Soni Sori: India's fearless tribal activist". BBC News.

சோரி ஆம் ஆத்மி கட்சியின் உறுப்பினர் ஆவார், இவர்  2014 பொதுத் தேர்தலில் பசிதார் தொகுதியில் போட்டியிட்டு பாஜகவின் தினேஷ் காஷ்யப்பிடம்தோல்வி அடைந்தார்.

2018 இல், சோரி 2018 ஃப்ரண்ட் லைன் டிஃபென்டர்ஸ் விருதை வென்றார்.

 ஆரம்பகால வாழ்க்கை 
சோனி சோரி,  முண்டா ராமிற்கு, மகளாகப் பிறந்தார். இவரின் தந்தை இந்திய தேசிய காங்கிரசு சார்பாக ஊராட்சித் தலைவராகத் தேர்ந்தெடுகப்பட்டார். பத்தாண்டுகளுக்கும் மேலாக பெதுமா கிராமத்தில் தலைவராகப் பணியாற்றினார். இவரது சகோதரர் சுக்தேவ் மற்றும் இவரது மனைவியும் பஞ்சாயத்து (கிராம சபைக்கு) காங்கிரசு பிரதிநிதிகளாக தேர்ந்தெடுக்கப்பட்டனர். இவளுடைய இரண்டு மாமாக்களும் காங்கிரசு தலைவர்கள், இவர்கள் சட்ட மன்ற உறுப்பினராக பணியாற்றினார்கள்.பஸ்தார் மாவட்டம்,   ஜக்தல்பூர், தலைமையகத்தில் காவல் துறை துணை கண்காணிப்பாளர் உள்ள அம்ரிதா சோரி இவரது உறவினர் ஆவார் .

சோனி சோரி ஒரு செவிலியர் கல்லூரியில் பயின்றார், ஆனால் ஜாபெலி கிராமத்தில் உள்ள பெண்கள் குடியிருப்பு பள்ளியின் பாதுகவலராக வேலைக்குச் சென்றார்.Supriya Sharma (3 October 2011). "Father shot by Naxals, daughter on police radar for Maoist links". Times of India. Archived from the original on 9 March 2013. Retrieved 21 September 2012. இவர் அனில் புதான் என்பவரை மணந்தார். கைது செய்யப்படுவதற்கு முன்பு தம்பதியினர் தங்கள் மூன்று குழந்தைகளுடன் சமேலி கிராமத்தில் வசித்து வந்தனர்."Soni's Story". The Indian Express. 5 August 2012. Archived from the original on 9 March 2013. Retrieved 9 March 2016.

 குற்றவியல் குற்றச்சாட்டுகள் மற்றும் வழக்கு 
14 ஆகஸ்ட் 2010 அன்று, நக்சல்கள் சுதந்திர தினத்தை புறக்கணிக்குமாறு வேண்டுகோள் விடுத்தனர் மற்றும் தண்டேவாடா மாவட்டத்தில் சுமார் 60 நக்சல்கள் ஆறு லாரிகளை எரித்தனர், பின்னர் அந்த இடத்தை விட்டு தப்பிச் சென்றனர். மற்றவர்களோடு சேர்ந்து, கோகோண்டா காவல் நிலையத்தில் கலவரம் செய்ததற்காக சோரி மீது குற்றச்சாட்டுகள் சுமத்தப்பட்டன. 29 மே 2013 அன்று, இவருக்கு நீதித்துறை நடுவர் பிணை ஆணை வழங்கினார்.

ஜூலை 2010 இல், சோனிக்கு எதிராக, இவரின் கணவர் மற்றும் மருமகனுடன், உள்ளூர் இந்திய தேசிய காங்கிரஸ் தலைவர் அவ்தேஷ் கவுதமைத் தாக்கியதற்காக இருவரும் மீதும் கைது உத்தரவுகள் பிறப்பிக்கப்பட்டன. இந்த தாக்குதலில், கெளதம் பாதிப்பில் இருந்து தப்பினார், ஆனால் அவரது மகன் காயமடைந்தார். இந்தியன் எக்ஸ்பிரஸ் "சோரி மற்றும் புதேன் இருவரும் தாக்குதலில் ஈடுபடவில்லை என்று சான்றுகள் கூறுகின்றன" என்று எழுதியது.

9 செப்டம்பர் 2011 அன்று, சத்தீசுகர் காவல்துறையினர் எஸ்ஸார் குழுமத்தில் இருந்து இந்தியப் பொதுவுடமைக் கட்சிக்கு பணம் பறிப்பதைத் தடுத்ததாகக் கூறினர். முன்னதாக, மாநிலத்தில் தனது செயல்பாடுகளைப் பாதுகாப்பதற்காக எஸ்ஸார் குழுமம் இந்தியப் பொதுவுடமைக் கட்சியினருக்கு கணிசமான அளவு பணத்தை செலுத்துகிறது என்பதையும் விக்கிலீக்ஸ் வெளிப்படுத்தியிருந்தது. 

 சான்றுகள் 

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்தியப் பெண் செயற்பாட்டாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:சத்தீசுகர் அரசியல்வாதிகள்
பகுப்பு:வாழும் மக்கள்
பகுப்பு:இந்திய மனித உரிமைச் செயற்பாட்டாளர்கள்